Tartan (vlnená látka)

Tartan je štvorcový tkaný vzor, ktorý sa používa na výrobu kiltu a predstavuje vzor konkrétneho klanu. Toto rozlišovanie jednotlivých klanov pochádza z 18. storočia, mnohé tartany však vznikli až v 19. storočí. Predtým sa nosili rôzne tartany podľa osobného vkusu a dostupnosti. Klanov – a teda aj tartanových vzorov – je v Škótsku vyše 1000, medzi najpočetnejšie a najznámejšie patria: Wallace, Crawford, Campbell, Scott, MacDonald, Armstrong, MacKay, MacLean, Mackenzie, Boyd, Mackintosh, MacLeod, Douglas, Bruce, Stewart, MacGregor, Buchanan a iné.